Publication: Magyar Közlöny
Issue: MK-2000-134 (Year: 2000, Number: 134)
Era: 1990-2004
Section: 
Paragraph Index: 712

53. rovat: Rendeltetési hivatal (és ország) Meg kell adni annak a vámhivatalnak a nevét, ahol az árukat be kell mutatni az árutovábbítási eljárás befejezése céljából. A rendeltetési hivatalok az „Árutovábbítási eljárásra illetékes vámhivatalainak listáján” vannak megadva. A vámhivatal neve után be kell írni az érintett ország kódját. II. Formalitások szállítás alatt Az áruk indító hivatalból való indítása és a rendeltetési hivatalba érkezése közötti időszakban előfordulhat, hogy bizonyos bejegyzéseket kell tenni a továbbítási nyilatkozat árukat kísérő 4. és 5. példányán. Ezek az adatok a továb- 2000/134/II. szám bítási eljárásra vonatkoznak, és a továbbítási eljárás folyamán — akkor, amikor a bejegyzendő tevékenységek végrehajtásra kerülnek — annak a szállítónak kell ezeket beírnia, aki azért a szállítóeszközért felelős, amelyre az árukat közvetlenül felrakodták. Az adatok kézzel való beírása ebben az esetben megengedett, azonban azokat tintával vagy golyóstollal, olvashatóan és nyomtatott nagybetűkkel kell bejegyezni. Ezek a bejegyzések a következő rovatokra és tevékenységekre vonatkoznak: — Átrakodás: ki kell tölteni az 55. rovatot.

Source: https://magyarkozlony.hu/hivatalos-lapok/70a0261b0e8ed36ef6d2e02da15d230e8fa88171/dokumentumok/03dc9a357df9fc9a25e66874af2dca55afafc1e7/letoltes